**Konkursa “Putni pie barotavas 2020-2021” NOLIKUMS**

**Dalībnieki:** Visi, kam putnu barotava atrodas Madonas, Lubānas un Rēzeknes novada teritorijās.  Dalībnieki var būt individuāli vērotāji, ģimenes locekļi, draugu kompānijas, darba kolektīvi, skolas klase vai bērnudārza grupiņa.

**Kā iesaistīties:**

Vēro barotavu, iepazīsti putnu daudzveidību, kas apciemo Tavu barotavu. uzņem skaistu fotogrāfiju, uzzīmē zīmējumu, uzraksti putnu barotavas stāstu vai arī piefiksē visas ziemas laikā novērotās putnu sugas, kas apciemo tavu barotavu un izveido barotavā novēroto putnu sarakstu. Organizatoru izveidotajā \*excel failā atzīmē katru novēroto sugu.

Failā pieraksti katras novērotās sugas datumu, kurā PIRMO REIZI suga novērota. Ja novērota suga, ka nav atrodama sarakstā, sarakstu vari papildināt.

Papildus norādītajās vietās jāatzīmē novērotāja/-u vārds/-i, uzvārds/-i un novērotāja/-u atrašanās [vieta (novads, pagasts).](file:///C:\Users\Gints%20MBB\Desktop\Putni%20pie%20barotavas%202020_2021\Putni%20pie%20barotavas%20putnu%20saraksts%202020_2021.xlsx)

**Norādījumi:**

Putns jānosaka līdz sugai, piemēram: lielā zīlīte, zilzīlīte, mājas zvirbulis, lauku zvirbulis. Vienīgās sugas, kurām pieļaujama nenoteikšana, ir: purva zīlīte un pelēkā zīlīte. Ja tās nespēj atšķirt, tad, nevis raksta abas, bet izvēlas vienu.

Atceramies, ka ne visi putni, kas atradīsies barotavas tuvumā, ir pieskaitāmi pie barotavas apmeklētājiem. Piemēram, zvirbuļvanags, kas barojas ar putniem barotavas apkārtnē, arī mizložņa, kas atrodas kokā pie barotavas, ir pieskaitāmi sarakstam, bet debesīs lidojošas pelēkās vārnas un meža pīles nebūtu pieskaitāmas šim sarakstam. Par visām novērotajām sugām ieteicams ziņot arī mājaslapā [www.dabasdati.lv](http://www.dabasdati.lv)

**Sacenšamies  nominācijās:**

1. Garākais putnu sugu saraksts - ziemas laikā barotavu apmeklējušo putnu sugu saraksts;
2. Visskaistākais uzņemtais fotoattēls;
3. Visinteresantākais stāsts;
4. Visskaistākais zīmējums.

**Konkursa norises periods:** **01.12.2020. – 31.03.2021.**

**Datus iesūtīt:** Fails ar atzīmētajām putnu sugām jānosūta līdz 10.04.2021. uz e-pastu: lubanamitrajs@gmail.com.

**Balvā:**  dāvanas Latvijas Ornitoloģijas biedrības Madonas vietējās grupas.

Apbalsosim pirmās trīs godalgotās vietas katrā nominācijā.

**Noderīga informācija putnu noteikšanā:**

Plakāts ar biežāk sastopamajām putnu sugām barotavā vai tās tuvumā - <http://lob.lv/download/Zino_par_putniem_darza_2019.pdf>

Palīgs barotavu apmeklējošo putnu sugu noteikšanai pieejams šeit: <http://ej.uz/noteicejs_barotavas>

Ja ir grūtības noteikt putnu sugu, mēģiniet putnu nofotogrāfēt un atsūtīt bildi uz e-pastu: lubanamitrajs@gmail.com, vai mēģiniet atrast atbilstošo sugu šeit: <http://www.putni.lv/>.

**Iedvesmai:**

Šobrīd aktīvi konkurss „Putni pie barotavām” jau vairākus gadus noris Cēsu vietējā grupā. Par viņu pieredzi var lasīt šeit: <https://cesuputnugrupa.wordpress.com/konkurss-putni-pie-barotavas/>

Piemērā, kā uzskaite notiek “Ūdensstrazdu” barotavā (Cēsu vietējā grupa), varat ielūkoties šeit  <https://cesuputnugrupa.wordpress.com/udensstrazdu-putnu-barotava-201415/>

**Svarīgi atcerēties!**

•  Ja iesākta, putnu barošana jāturpina līdz pat pēdējiem sniegiem. Tāpat jāseko līdzi, lai barotavā barība putniem būtu pieejama visu laiku. Brīžos, kad ēdamā nav, putni vairs nemeklē citas barošanās iespējas ārpus barotavas, bet līdz pēdējam brīdim gaida, kad barību barotavā papildinās.

•  Barotavai vajag izvēlēties vietu, kur kaķi u.c. plēsīgi dzīvnieki netiek klāt. Tieši kaķi ir vieni no lielākajiem apdraudējumiem savvaļas putniem.

•  Nekādā gadījumā nedrīkst izlikt barību, kuras saturā ir sāls, jo tā putniem ir bīstama - pat nāvējoša!

•  Putnu ēdnīcā jāievēro vairāki tīrības noteikumi: tā ne retāk kā reizi divās nedēļās jāiztīra no barības paliekām un mēsliem, kā arī jāuzmana, lai tā netiek sniega aizputināta un ir putniem vienmēr viegli pieejama.

•   Par putnu barošanu ziemā: <http://www.lob.lv/lv/putnu_barosana_ziema.php>